S-141/2007

Mál þetta höfðaði ríkissaksóknari með ákæru 16. júlí 2007 á hendur ákærða, X.., kt. ..., ... í Reykjavík. Málið var dómtekið 4. október sama ár.

Í ákæruskjali segir að málið sé höfðað gegn ákærða

„fyrir eftirfarandi kynferðisbrot framin að kvöldi miðvikudagsins 29. nóvember 2006 á þáverandi dvalarstað ákærða að ... í Stykkishólmi:

1. Með því að hafa káfað utanklæða á læri og hné stúlkunnar A.., kennitala ....92-.....

2. Með því að hafa káfað innanklæða á fótlegg og skömmu síðar utanklæða á bringu og brjóstum stúlkunnar B.., kennitala ....92-.....

Telst þetta varða við 2. mgr. 202. gr. almennra hegningarlaga, nr. 19/1940, sbr. 11. gr. laga nr. 61/2007, sbr. áður 2. mgr. 202. gr. og 209. gr. almennra hegningarlaga, sbr. 10. og 15. laga nr. 40/1992 og 4. gr. laga nr. 40/2003.

3. Með því að hafa síðar um kvöldið og nóttina káfað utanklæða á lærum, kynfærum, maga og brjóstum stúlkunnar D.., kennitala ....93-...., losað um belti á buxum hennar og kysst hana á munninn og hálsinn og lagt hendi hennar á kynfæri sín utanklæða.

Telst þetta varða við sömu ákvæði og greinir að framan að frátalinni 209. gr. almennra hegningarlaga.

Þess er krafist að ákærði verði dæmdur til refsingar.

Bótakröfur:

Af hálfu A.. er krafist að ákærði greiði henni miskabætur að fjárhæð kr. 200.000 auk vaxta samkvæmt 8. gr. laga um vexti og verðtryggingu, nr. 38/2001, frá 1. desember 2006 þar til mánuður er liðinn frá birtingu bótakröfu en með dráttarvöxtum samkvæmt 1. mgr. 9. gr., sbr. 1. mgr. 6. gr., sömu laga, frá þeim degi til greiðsludags. Einnig er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi að viðbættum virðisaukaskatti á málflutningsþóknun.

Af hálfu B.. er krafist að ákærði greiði henni miskabætur að fjárhæð kr. 400.000 auk vaxta samkvæmt 8. gr. laga um vexti og verðtryggingu, nr. 38/2001, frá 1. desember 2006 þar til mánuður er liðinn frá birtingu bótakröfu en með dráttarvöxtum samkvæmt 1. mgr. 9. gr., sbr. 1. mgr. 6. gr., sömu laga, frá þeim degi til greiðsludags. Einnig er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi að viðbættum virðisaukaskatti á málflutningsþóknun.

Af hálfu D.. er krafist að ákærði greiði henni miskabætur að fjárhæð kr. 600.000 auk vaxta samkvæmt 8. gr. laga um vexti og verðtryggingu, nr. 38/2001, frá 1. desember 2006 þar til mánuður er liðinn frá birtingu bótakröfu en með dráttarvöxtum samkvæmt 1. mgr. 9. gr., sbr. 1. mgr. 6. gr., sömu laga, frá þeim degi til greiðsludags. Einnig er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi að viðbættum virðisaukaskatti á málflutningsþóknun.“

Ákærði krefst þess að honum verði gerð svo væg refsing sem lög frekast leyfa. Ákærði viðurkennir bótaskyldu en andmælir fjárhæð bótakrafna.

I.

Ákærði hefur skýlaust játað það brot sem honum er gefið að sök í 1. tölulið ákæru og er játning hans studd sakargögnum. Jafnframt hefur ákærði játað afdráttarlaust það brot sem honum er gefið að sök í 2. tölulið ákæru og er játning hans í samræmi við annað sem komið hefur fram í málinu. Samkvæmt þessu verður ákærði sakfelldur fyrir bæði þessi brot en þau varða við 2. mgr. 202. gr. almennra hegningarlaga nr. 19/1940, sbr. 11. gr. laga nr. 61/2007, sbr. áður 209. gr. almennra hegningarlaga, sbr. 15. gr. laga nr. 40/1992.

Ákærði hefur jafnframt játað það brot sem honum er gefið að sök í 3. tölulið ákæru og er játning hans studd gögnum málsins. Ákærði verður því sakfellur fyrir brotið sem varðar við 2. mgr. 202. gr. almennra hegningarlaga, með síðari breytingum.

II.

Samkvæmt sakavottorði ákærða hefur hann á árunum 2003 til 2006 gengist undir sex lögreglustjórasáttir fyrir brot gegn umferðarlögum og lögum um ávana- og fíkniefni. Þá hlaut ákærði dóm 27. júlí 2006 fyrir brot gegn sömu lögum og var refsing ákveðin 150.000 króna fésekt auk þess sem ákærði var sviptur ökurétti í 3 mánuði.

Við ákvörðun refsingar er til þess að líta að ákærði hefur greiðlega játað brotin fyrir dómi. Að því gættu og þegar brot ákærða eru virt þykir refsing hans hæfilega ákveðin fangelsi í 3 mánuði. Eftir atvikum þykir rétt að fresta fullnustu refsingarinnar og falli hún niður að liðnum þremur árum frá uppkvaðningu dómsins haldi ákærði almennt skilorð 57. gr. almennra hegningarlaga, með síðari breytingum.

III.

Af hálfu brotaþola er krafist miskabóta úr hendi ákærða á grundvelli 26. gr. skaðabótalaga, nr. 53/1993, og hefur hann viðurkennt bótaskyldu, eins og áður er getið. Að virtu broti gegn hverri stúlku fyrir sig þykja miskabætur til A.. hæfilega ákveðnar 75.000 krónur, til B.. 100.000 krónur og til D..r 200.000 krónur. Jafnframt verða teknar til greina vaxtakröfur brotaþola, svo sem nánar greinir í dómsorði, en dráttarvextir reiknast frá 22. september 2007 þegar mánuður var liðinn frá birtingu ákæru.

Fyrir dómi var brotaþolum skipaður réttargæslumaður en hann setti fram bótakröfur af þeirra hálfu á rannsóknarstigi málsins. Réttargæslumanni verður ákvörðuð þóknun lögum samkvæmt og eru því ekki efni til að ákveða brotaþolum málskostnað úr hendi ákærða.

IV.

Ákærði verður dæmdur til að greiða sakarkostnað samkvæmt reikningi fyrir útlögðum kostnaði og ákvörðun dómsins um þóknun verjanda ákærða og þóknun réttargæslumanns brotaþola, en þóknun þeirra beggja er ákveðin að meðtöldum virðisaukaskatti, svo sem í dómsorði greinir.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, X.., sæti fangelsi í 3 mánuði, en fresta skal fullnustu refsingarinnar og falli hún niður að þremur árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga, nr. 19/1940.

Ákærði greiði A.. 75.000 krónur með vöxtum samkvæmt 1. mgr. 8. gr. laga um vexti og verðtryggingu, nr. 38/2001, frá 1. desember 2006 til 22. september 2007, en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði B.. 100.000 krónur með vöxtum samkvæmt 1. mgr. 8. gr. laga um vexti og verðtryggingu, nr. 38/2001, frá 1. desember 2006 til 22. september 2007, en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði D.. 200.000 krónur með vöxtum samkvæmt 1. mgr. 8. gr. laga um vexti og verðtryggingu, nr. 38/2001, frá 1. desember 2006 til 22. september 2007, en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði 345.000 krónur í sakarkostnað, þar með talin þóknun skipaðs verjanda síns S-kk-ef A-kk-ef S-kk-ef, hæstaréttarlögmanns, 140.000 krónur, og þóknun skipaðs réttargæslumanns brotaþola Þ-kvk-ef B-kvk-ef, héraðsdómslögmanns, 180.000 krónur.

B-kk-nf B-kk-nf